Volgens Gordhan het Cosatu sy kommer uitgespreek oor die manier waarop Eskom die loononderhandelinge hanteer het en die impak van die onafhanklike kragverskaffingsprogram op werke in die mynsektor.
Gordhan het op sy beurt Eskom se finansiële posisie en die laer ekonomiese groei voorgehou en gesê die regering het nie die geld om herhaaldelik vir staatsondernemings ’n reddingsboei te gee nie. Hy het gesê Eskom leen tans geld vir bedryfsuitgawes, insluitend salarisse.
Hy het gesê dit is Eskom se raad se verantwoordelikheid om vas te stel watter tipe salarisverhoging Eskom vir sy werknemers kan aanbied binne die raamwerk van die raad se fidusiêre verantwoordelikhede. Volgens Gordhan is hy nie in die posisie om die raad instruksies te gee in dié verband nie.
Gordhan het gesê dit is in belang van almal betrokke dat daar ’n deurlopende toevoer van elektrisiteit is en dat niks gedoen word om die groei van die ekonomie te hinder nie.
Eskom word besit deur die Staat. Die Staat word beheer deur die ANC. Die ANC is in alliansie met COSATU. COSATU staak egter omdat Eskom te min betaal. So eintlik staak die ANC teen die ANC. Iets maak nie sin nie.
Ons moet die kinders van Suid Afrika leer om respek te he vir hulle self en om trots te wees op wie en wat hulle is. Ons moet die voorbeeld stel – my hart is baie seer wat leer ons hulle tans?
Ek lag nou so lekker, seker maar ‘n ou foutjie toe hy sê hy wil hê niks mag in die land se pad staan wat die die huidige groei belemmer nie….